Diari Oficial de la Generalitat Valenciana


Sumari del DOGV 7424, del 16-12-2014 (2014/11940)

RESOLUCIÓ de 12 de desembre de 2014, de la Conselleria d'Hisenda i Administració Pública, per la qual es modifica la Resolució de 29 d'octubre de 2014, de delegació de determinades competències en òrgans d'esta conselleria i en altres òrgans de l'Administració del Consell.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7424

Data del DOGV
:   16-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11671


Data del document
:   12-12-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 12 de desembre de 2014, de la Conselleria d'Hisenda i Administració Pública, per la qual es modifica la Resolució de 29 d'octubre de 2014, de delegació de determinades competències en òrgans d'esta conselleria i en altres òrgans de l'Administració del Consell. [2014/11165]  
La recent entrada en vigor de la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell, i davant del volum i la diversitat d'assumptes que han de ser resolts per la persona titular de la Conselleria, ha posat de manifest la necessitat d'incorporar noves delegacions de les competències que té el conseller d'Hisenda i Administració Pública, així com precisar l'abast d'algunes de les delegacions ja efectuades, a fi d'aconseguir una major celeritat, economia i agilitat en la tramitació d'expedients, que redunde en la millora de qualitat en la prestació de funcions que té assignades la Conselleria d'Hisenda i Administració Pública.  
Per això, de conformitat amb el que establix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les atribucions conferides en els articles 28 i 63 de la Llei 5/1983, de 30 de desembre, del Consell, i en l'article 40.1 i 3 del text refós de la Llei d'Hisenda Pública de la Generalitat, resolc:  
  
Article únic. Modificació de la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell  
Es modifiquen l'article 1, apartat 1; la denominació de l'article 8 i el seu apartat 2; l'article 10, apartat 1; l'article 11, lletra a; l'article 13, apartat 1, i l'article 15, que queden redactats en la forma ressenyada en l'annex.  
  
  
DISPOSICIONS ADDICIONALS  
  
Primera. De la constància expressa de la delegació  
En totes les resolucions que s'adopten i en els contractes que es formalitzen en virtut de delegació, es farà constar, expressament, el que establix l'article 63 de la Llei 5/1983, del Consell, i en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Segona. De l'avocació i de la revocació  
Les delegacions de competències que es disposen en esta resolució no seran obstacle perquè l'òrgan delegatori puga avocar el coneixement o resolució de tots els assumptes que considere oportuns, i podrà així mateix, revocar-les en qualsevol moment de conformitat amb el que establix l'article 63.5 de la Llei 5/1983, del Consell i en els articles 13 i concordants de la mencionada Llei 30/1992.  
  
Tercera. De la revocació d'anteriors delegacions  
Queden revocades les delegacions que s'oposen al que establix esta resolució  
  
  
DISPOSICIÓ FINAL  
  
Esta resolució entrarà en vigor al dia que es publique en el Diari Oficial de Comunitat Valenciana.  
  
València, 12 de desembre de 2014.- El conseller d'Hisenda i Administració Pública: Juan Carlos Moragues Ferrer.  
  
  
ANNEX  
Modificació de l'apartat 1 de l'article 1 de la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell  
  
Article 1. De les delegacions en la Subsecretaria  
1. Delegar en la persona titular de la Subsecretaria d'esta conselleria ?excepte les facultats que per esta resolució es troben delegades en altres òrgans del departament- les atribucions següents:  
a) L'exercici de totes les facultats ordinàries en matèria de contractació, exclosa l'adjudicació de contractes el valor de les quals estimat siga igual o superior a 18.000 euros.  
b) Proposar les modificacions pressupostàries que resulten necessàries, circumscrites a l'àmbit competencial de la Conselleria.  
c) La retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament, de tots els capítols i programes de la Conselleria, exclosos els capítols VIII i IX i la secció 19.  
d) La subscripció de documents comptables ?excepte els de la secció 19- de tots els capítols i programes de la Conselleria.  
e) La subscripció dels documents comptables de la secció 20 €denominada «Gastos Diversos»- dels Pressupostos de la Generalitat, relatius a matèries que corresponguen a l'àmbit competencial de la Conselleria d'Hisenda i Administració Pública.  
f) La subscripció dels documents comptables corresponents a les dotacions pressupostàries de les seccions de les Corts, la Sindicatura de Comptes, el Consell Valencià de Cultura, el Síndic de Greuges, el Consell Jurídic Consultiu, l'Acadèmia Valenciana de la Llengua i el Comité Econòmic i Social, previstes en els Pressupostos de la Generalitat.  
  
  
Modificació de la denominació de l'article 8 i de l'apartat 2 de l'article 8 de la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell  
  
Article 8. De les delegacions en la Secretaria Autonòmica d'Hisenda i Pressupostos, en la Direcció General de Pressupostos i en la Subdirecció General de Tresoreria  
2. Delegar en la persona titular de la Direcció General de Pressupostos l'exercici de les funcions següents:  
a) L'aprovació de les resolucions corresponents a les distintes fases del procediment de gestió d'ingressos, així com la firma dels documents comptables corresponents, excepte en el que preveu l'apartat 1, lletra c, d'este article i en l'article 9, punts 3 i 4, d'esta resolució.  
  
b) La tramitació d'aquells documents comptables necessaris per a la comptabilització dels ingressos de la Generalitat, excepte en el que preveu l'apartat 1, lletra c, d'este article, en l'article 9, punts 3 i 4, i en l'article 10, apartat 1, lletra i, d'esta resolució.  
c) La tramitació dels documents comptables necessaris per a la comptabilització dels ingressos derivats de la participació dels municipis i diputacions en els tributs de l'Estat, i de la participació de les diputacions en la recaptació obtinguda per la Societat Estatal Loteries i Apostes de l'Estat.  
d) L'informe de sostenibilitat financera a què es referix l'article 7.4 de la Llei 7/1985, de 2 d'abril, reguladora de les bases de règim local.  
  
e) La firma de documents comptables extrapressupostaris relacionats amb els pagaments derivats de la gestió de la nòmina centralitzada de les diferents conselleries, inclosos els relatius a les cotitzacions socials, així com els corresponents als pagaments derivats de les cotitzacions socials del personal al servici de l'ensenyança concertada.  
  
  
Modificació de l'apartat 1 de l'article 10 de la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell  
  
Article 10. De les delegacions en la Direcció General de Patrimoni  
  
Es deleguen en la persona titular de la Direcció General de Patrimoni les atribucions següents reconegudes al titular d'esta conselleria tant per la Llei 14/2003, de 10 d'abril, de Patrimoni de la Generalitat, com pel Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques, d'aplicació supletòria fins que el Consell no dicte la corresponent norma de desplegament reglamentari de la nostra Llei de Patrimoni de la Generalitat:  
a) La resolució dels procediments de delimitació.  
b) L'afectació dels béns patrimonials a l'ús general o als servicis públics de la Generalitat.  
c) La desafectació dels béns immobles i drets immobiliaris.  
d) L'adscripció i desadscripció de béns immobles i drets de la Generalitat que recauen sobre estos.  
e) L'aprovació de les mutacions demanials internes.  
f) Arrendament per mitjà de contractació directa dels immobles que la Generalitat necessite per a la prestació d'un servici públic, quan la renda anual excedisca els 50.000 euros i el termini contractual supere els dos anys obligatoris per a la Generalitat.  
g) L'alienació de béns mobles procedents d'abintestats.  
h) Acordar la devolució de les garanties que es constituïsquen a favor de la Conselleria, en matèria de contractació patrimonial, així com l'aplicació de fiances al preu de rematada en les subhastes i concursos, i, si és el cas, la resolució que poguera haver en la retenció i execució de fiances quan siga procedent.  
i) La tramitació d'aquells documents comptables necessaris per a la comptabilització dels ingressos pressupostaris i extrapressupostaris, patrimonials, o derivats de la gestió dels abintestats.  
j) La gestió de les despeses extrapressupostàries en relació amb els béns procedents d'abintestats i quan l'import no excedisca de 3.000 euros.  
  
Modificació de la lletra a de l'article 11 de la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell  
  
Article 11. De les delegacions en la Secretaria Autonòmica d'Administració Pública  
Delegar en la persona titular de la Secretaria Autonòmica d'Administració Pública les atribucions següents:  
a) El nomenament del personal funcionari interí, així com la contractació del personal laboral fix ?a excepció del que preveuen els articles 13, 14 i 15 d'esta resolució- de conformitat amb allò que disposa l'article 9, lletra n, de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
  
Modificació de l'apartat 1 de l'article 13 de la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell  
  
Article 13. Delegacions relatives al funcionari interí i al personal laboral temporal  
1. Delegar en les persones titulars de les subsecretàries de la Conselleria de Presidència i Agricultura, Pesca, Alimentació i Aigua, de Benestar Social, d'Educació, Cultura i Esport, i en la persona titular de la Direcció General de Planificació i Servicis del SERVEF els nomenaments i cessaments del personal funcionari interí, i la contractació i cessament del personal laboral temporal en els casos següents:  
1.1. En el cas del personal funcionari interí.  
a) Substitucions de les i dels funcionaris en llocs d'atenció directa, per alguna de les causes següents:  
- Incapacitat temporal  
- Permís per maternitat, paternitat, adopció o acolliment de menors  
  
- Permís per matrimoni  
- Permís per lactància  
- Reduccions de jornada  
- Llicències sense retribució  
- Plans de vacacions  
- Permís sindical  
- Permís per campanya electoral.  
b) Excés o acumulació de tasques per un termini màxim de sis mesos, dins d'un període de dotze mesos.  
c) Execució de programes de caràcter temporal.  
1.2. En el cas de personal laboral temporal, les substitucions en llocs laborals d'atenció directa, per alguna de les causes següents:  
- Incapacitat temporal  
- Permís per maternitat, paternitat, adopció o acolliment de menors  
  
- Permís per matrimoni  
- Permís per lactància  
- Reduccions de jornada  
- Plans de vacacions  
- Llicències sense retribució  
- Permís sindical  
- Permís per campanya electoral  
  
Modificació de l'article 15 de la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell  
  
Article 15. Delegacions relatives al personal seleccionat per procediment abreujat de provisió de vacants  
Es delega en les persones titulars de les subsecretaries de la Presidència de la Generalitat i de cada una de les conselleries, així com en els directors dels organismes i entitats a què es fa referència en l'apartat 1.b de l'article anterior, els nomenaments i cessaments del personal funcionari interí, i la contractació i cessament del personal laboral temporal, efectuats com a conseqüència de l'aplicació de l'article 8 de l'Orde de 17 de gener de 2006, de la Conselleria de Justícia i Administracions Públiques, sobre regulació de borses de treball temporal per a proveir provisionalment llocs de treball de l'Administració de la Generalitat.